ai4bharat/Pralekha huggingface dataset:
హోం మంత్రిత్వ శాఖ
కోవిడ్ -19పై సమరంలో దేశవ్యాప్తంగా విధించిన లాక్ డౌన్ మార్గదర్శకాలకు మరిన్నిటిని చేర్చిన కేంద్ర హోంశాఖ
దేశవ్యాప్తంగా లాక్ డౌన్ ప్రకటించగానే ఆయా రాష్ట్రాలు, విభాగాల్లో అమలు చేయాల్సిన మార్గదర్శకాలను కేంద్ర హోంశాఖ విడుదల చేసిన సంగతి తెలిసిందే. ప్రకృతి విపత్తుల నిర్వహణ చట్టం కింద మినహాయించిన నిత్యావసర వస్తువులు, సేవల అదనపు విభాగాలను పక్కన పెట్టడం జరిగిందని కేంద్ర హోంశాఖ తెలిపింది.
(
ప్రధాన మంత్రి కార్యాలయం
ఈజిప్ట్ గ్రాండ్ ముఫ్తీ తో ప్రధాని నరేంద్ర మోదీ భేటీ
ఈజిప్ట్ అధికార పర్యటన సందర్భంగా ప్రధాని నరేంద్ర మోదీ 2023 జూన్ 24 న ఈజిప్ట్ గ్రాండ్ ముఫ్తీ డాక్టర్ షాకీ ఇబ్రాహీం అల్లామ్ తో భేటీ అయ్యారు.
గ్రాండ్ ముఫ్తీ తన ఇటీవలి భారత పర్యటనను సంతోషంగా గుర్తు చేసుకున్నారు. ఇరుదేశాల ప్రజల మధ్య, బలమైన సాంస్కృతిక సంబంధాలు ఉండటాన్ని ఆయన ప్రస్తావించారు. సమ్మిళితి, వైవిధ్యం విషయంలో ప్రధాని మోదీ నాయకత్వాన్ని గ్రాండ్ ముఫ్తీ అభినందించారు.
చర్చలు సామాజంలో నెలకొనాల్సిన సామాజిక, మత సామరస్యం మీద, తీవ్రవాదాన్ని ఎదుర్కోవటం మీద కూడా దృష్టి సారించాయి.
ఈజిప్ట్ సామాజిక మంత్రిత్వశాఖ కింద దర్ అల్ ఇఫ్తా లో భారతదేశం ఐటీ లో సెంటర్ ఆఫ్ ఎక్సలెన్స్ ఏర్పాటు చేస్తుందని ప్రధాని ఈ సందర్భంగా ప్రకటించారు.
రహదారి రవాణా, హైవేల మంత్రిత్వ శాఖ
1 అక్టోబర్ 2022 నుంచి తయారు చేసే ఎం1 క్యాటగిరీ వాహనాలకు రెండు వైపుల కర్టెన్/ట్యూబ్ ఎయిర్ బ్యాగ్లు అమరిక తప్పనిసరి చేస్తూ ముసాయిదా నోటిఫికేషన్ జారీ
రవాణాకు ఉపయోగించే ఎం1 కేటగిరీకి చెందిన అన్ని మోటారు వాహనాలకు  డ్రైవర్ వైపు ఎయిర్బ్యాగ్లను తప్పనిసరిగా అమర్చాల్సిందేనని రోడ్డు రవాణా, రహదారుల మంత్రిత్వ శాఖ ముసాయిదా నోటిఫికేషన్ జారీ చేసింది. డ్రైవర్ భద్రతను నిర్ధారించడానికి జూలై 1, 2019, నుంచి తయారు చేసిన వాహనాలలో తప్పనిసరిగా డైవరు వైపు ఎయిర్బ్యాగ్ రక్షణ వ్యవస్థ ఉండాలని రోడ్డు రవాణా, రహదారుల మంత్రిత్వ శాఖ చర్యలు చేపట్టింది. ఎయిర్ బ్యాగ్ అనేది ప్రమాద సమయంలో వాహన చోదకుడికి డ్యాష్ బోర్డుకు మధ్యన ఉండి వాహన చోదకులను పెను ప్రమాదం నుంచి కాపాడే రక్షణ నియంత్రణ వ్యవస్థ. ఇదే నేపథ్యంలో తాజాగా 01 జనవరి 2022 నుండి అన్ని ఎం1 క్యాటగిరీ వాహనాలలో చోదకుల కాకుండా ముందు సీటులో ఉండే మరో వ్యక్తికి కూడా ఫ్రంట్ ఎయిర్ బ్యాగ్ ఏర్పాటు అమలును కేంద్ర రోడ్డు రవాణా, రహదారుల మంత్రిత్వ శాఖ తప్పనిసరి చేసింది. మోటారు వాహనంలో ప్రయాణించే వారి భద్రతను పెంపొందించేందుకు, సెంట్రల్ మోటార్ వెహికల్స్ రూల్స్ , 1989ని సవరించడం ద్వారా భద్రతా లక్షణాలను మెరుగుపరచాలని కూడా నిర్ణయించారు. ఇందుకు సంబంధించి జనవరి 14, 2022న డ్రాఫ్ట్ నోటిఫికేషన్ జారీ చేయబడింది, దీని ప్రకారం 1 అక్టోబర్ 2022 తర్వాత తయారు చేయబడే కేటగిరీ ఎం1 వాహనాల్లో ముందు వరుసలో ఔట్బోర్డ్ సీటింగ్ పొజిషన్లను ఆక్రమించే వ్యక్తులకు ఒక్కొక్కటి రెండు వైపు/వైపు మొండెం ఎయిర్ బ్యాగ్లు అమర్చాలి, మరియు రెండు వైపులా కర్టెన్/ట్యూబ్ ఎయిర్ బ్యాగ్లు, ఔట్బోర్డ్ సీటింగ్ స్థానాలను ఆక్రమించే వ్యక్తులకు ఒక్కొక్క ఎయిర్ బ్యాగ్ను అమర్చాలి. "సైడ్/సైడ్ టోర్సో ఎయిర్ బ్యాగ్" అంటే వాహనం లోపలి భాగంలో సీట్లు లేదా సైడ్ స్ట్రక్చర్కు అమర్చబడి ఉండే ఏదైనా గాలితో కూడిన ఆక్యుపెంట్ రిస్ట్రెయింట్ పరికరం.ఇది ప్రధానంగా మొండెం గాయం మరియు/లేదా ఆక్యుపెంట్ ఎజెక్షన్ను తగ్గించడంలో సహాయపడటానికి సైడ్ ఇంపాక్ట్ క్రాష్లో అమర్చడానికి రూపొందించబడింది. , ముందు వరుస అవుట్బోర్డ్ సీటింగ్ స్థానాలను ఆక్రమించే వ్యక్తుల కోసం ఇది ఉపయుక్తంగా ఉంటుంది. డ్రాఫ్ట్ జీఎస్ఆర్ 16 టోర్సో కర్టెన్ ఎయిర్బ్యాగ్లను వీక్షించేందుకు ఇక్కడ క్లిక్ చేయండి
ఆర్థిక మంత్రిత్వ శాఖ
పారిశ్రామిక రంగంపై ప్రభుత్వానికి పూర్తిస్థాయిలో నమ్మకముంది : సిఐఐతో ఆర్ధిక శాఖ మంత్రి
దేశంలోని పారిశ్రామిక రంగంపై ప్రభుత్వానికి పూర్తిస్థాయిలో, సంపూర్ణమైన నమ్మకముందని కేంద్ర ఆర్ధిక శాఖ మంత్రి శ్రీమతి నిర్మలా సీతారామన్ అన్నారు. దేశంలోని కార్మిక శక్తిని సరైన రీతిలో ఉపయోగించుకోవాలని వారి నైపుణ్యాలను పెంచడానికి పారిశ్రామిక రంగం ప్రాధాన్యత ఇవ్వాలని ఆర్ధిక మంత్రి కోరారు. కార్మికులను సక్రమంగా ఉపయోగించుకోవడంలో పారిశ్రామిక రంగం అందరికీ ఆదర్శంగా నిలవాలని..అందరికీ ఆమోదయోగ్యమైన రీతిలో పారిశ్రామిక విధానాలు వుండాలని ఆమె కోరారు.
భారత పారిశ్రామిక సమాఖ్య  ప్రతినిధులతో వీడియో కాన్ఫరెన్స్ ద్వారా ఆర్ధిక మంత్రి మాట్లాడారు. సిఐఐ ఏర్పడి ఈ ఏడాదితో 125 సంవత్సరాలవుతున్న సందర్భంగా ఈ కార్యక్రమం ఏర్పాటు చేశారు. దేశ పారిశ్రామిక రంగ అభ్యున్నతికి సిఐఐ ఉన్నతమైన సేవలందించిందని ఈ సందర్భంగా ఆర్ధిక మంత్రి ప్రశంసించారు. సంస్థ సభ్యులు తమ తమ రంగాల్లో ప్రధాన పాత్ర పోషించారని ఆమె అన్నారు. విధానపరమైన నిర్ణయాలు తీసుకోవడంలో సిఐఐ తనదైన ముద్ర వేయాలని ఆర్ధిక మంత్రి కోరారు.
ఈ కార్యక్రమంలో కేంద్ర ప్రభుత్వానికి చెందిన పలువురు ఉన్నతాధికారులు పాల్గొన్నారు. నైపుణ్యం లేని కార్మికులకు సరైన శిక్షణ ఇప్పించి వారిలో నైపుణ్యాలను పెంచాలని, అంతే కాదు అన్ని స్థాయిల్లోని ఉద్యోగుల్లో ఈ పని జరగాలని ఆర్ధిక మంత్రి కోరారు.
కోవిడ్ -19కు ముందుకూడా ప్రభుత్వం తరఫునుంచి దేశంలోని చిన్న మధ్య తరహా పరిశ్రమలకు, గ్రామీణ పరిశ్రమలకు అవసరమైన మద్దతును ప్రభుత్వం ఇచ్చిందని గుర్తు చేశారు. ఎంఎస్ ఎంఇలకు అవసరమైన రుణాల విషయంలో బ్యాంకులకు ప్రభుత్వం గ్యారంటీనిస్తోందని అన్నారు.
వ్యవసాయరంగానికి సంబంధించి సమగ్రమైన సంస్కరణలు చేయడం జరిగిందని ఒక ప్రశ్నకు బదులుగా ఆర్ధిక మంత్రి అన్నారు. వీటికి సంబంధించి మూడు మోడల్ చట్టాలను రాష్ట్ర ప్రభుత్వాలకు పంపడం జరిగిందని అన్నారు. భూ సంస్కరణలకు సంబంధించి ఇప్పటికే పలు రాష్ట్రాలు కేంద్రాన్ని ప్రశంసించాయని అన్నారు.
దేశంలో ప్రాధమిక సౌకర్యాల కల్పనకు సంబంధించి భారీ ప్రాజెక్టులను రూపొందించామని, ఇవి మొదలు కాగానే ఆయా రంగాల్లో గణనీయమైన స్థాయిలో ఉత్తేజం వస్తుందని ఆర్ధిక మంత్రి అన్నారు.
జిఎస్ టి విషయంలో సముచితమైన చర్చలు జరిగాయని, వసూళ్లు తక్కువస్థాయిలో వున్నాయని దీనికి సంబంధించి చర్చలు జరుగుతున్నాయని అన్నారు. విద్యుత్ రంగానికి చేసిన ఉద్దీపన కేటాయింపులు 90 వేల కోట్లని వీటిని ఎలాంటి జాప్యం లేకుండా అందుబాటులోకి వచ్చేలా చేస్తామని అన్నారు.
భారీ పరిశ్రమలకు సంబంధించిన సమస్యలు కూడా ఈ సమావేశంలో ప్రస్తావనకొచ్చాయి. ముఖ్యంగా పర్యాటక రంగం, వాహన తయారీ రంగం, విమానయాన తయారీ రంగాల గురించి చర్చలు జరిగాయి. ఉద్యోగ భద్రత, డిమాండ్ పెంచడం, భారీ పరిశ్రమల, వ్యాపారాల భద్రత గురించి మాట్లాడారు. ఈ సందర్భంగా సిఐఐ డైరెక్టర్ జనరల్ శ్రీ చంద్రజిత్ బెనర్జీ మాట్లాడుతూ ఎంఎస్ ఎం ఇ రంగాన్ని పునర్ నిర్వచిస్తూ కేంద్రం తెచ్చిన కొత్త విధానాలకు పరిశ్రమలనుంచి చక్కటి స్పందన వచ్చిందని, ఈ విషయం తాము చేసిన సర్వే ద్వారా తేలిందని అన్నారు.
ప్రధాన మంత్రి కార్యాలయం
బ్యాడ్మింటన్ పురుషుల డబుల్స్లో స్వర్ణం సాధించిన సాత్విక్ సాయిరాజ్ రంకిరెడ్డి, చిరాగ్ షెట్టీలకు ప్రధానమంత్రి అభినందన
ఆసియా క్రీడల బ్యాడ్మింటన్ పురుషుల డబుల్స్లో స్వర్ణం సాధించిన సాత్విక్ సాయిరాజ్ రంకిరెడ్డి, చిరాగ్ షెట్టీలను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల బ్యాడ్మింటన్ పురుషుల డబుల్స్లో సాత్విక్ సాయిరాజ్, చిరాగ్ షెట్టీ @satwiksairaj and @Shettychirag04 మెరుపు వేగంతో ఈ ద్వయం బంగారు పతకాన్ని కైవసం చేసుకున్న తీరుకు అందర్నీ ముగ్ధులను చేసింది. వారికి నా అభినందనలు. వారి క్రీడా ప్రతిభ కోర్టులో మెరుపులు మెరిపిస్తుంది. భారతదేశాన్ని సదా గర్వించేలా చేస్తుంది!” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
రామ్ బన్ లో జరిగిన రోడ్డు ప్రమాదం లో ప్రాణనష్టం వాటిల్లడం పట్ల సంతాపం తెలిపిన ప్రధాన మంత్రి
జమ్ము- కశ్మీర్ లోని రామ్ బన్ లో రోడ్డు ప్రమాదం కారణం గా ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘జమ్ము- కశ్మీర్ లోని రామ్ బన్ లో రోడ్డు ప్రమాదం కారణం గా ప్రాణనష్టం వాటిల్లినట్లు తెలిసి బాధ కలిగింది. ప్రియతముల ను కోల్పోయిన వారి కి ఇదే నా సంతాపం. గాయపడ్డ వారు త్వరగా కోలుకోవాలని ఆ ఈశ్వరుడి ని నేను ప్రార్థిస్తున్నాను: ప్రధాన మంత్రి@narendramodi’’ అని ప్రధాన మంత్రి కార్యాలలయం  ఒక ట్వీట్ లో పేర్కొంది.
(
ఉప రాష్ట్రపతి సచివాలయం
ఆత్మీయత, గౌరవం, ప్రేమాభిమానాల సంగమమే అలయ్-బలయ్ – ఉపరాష్ట్రపతి
• ముందు తరాలకు మన సంస్కృతి, సంప్రదాయాల పట్ల అవగాహన కల్పించాలిసాంస్కృతిక పునరుజ్జీవనం మనందరి బాధ్యత.
• కులం, ప్రాంతం, వర్గాలకు అతీతంగా సమాజాన్ని ఏకం చేయగల శక్తి సంస్కృతికి ఉంది
• ఎందరో మహనీయుల త్యాగాల ద్వారా అందిన వారసత్వాన్ని ముందుకు తీసుకువెళుతూ, అస్తిత్వాన్ని కాపాడుకోవలసిన బాధ్యత ప్రతి ఒక్కరిది
• హైదరాబాద్ లో జరిగిన అలయ్ బలయ్ కార్యక్రమంలో పాల్గొన్న ఉపరాష్ట్రపతి
• సోదరభావానికి ప్రతీక అయిన అలయ్ – బలయ్ ని నిరాటంకంగా కొనసాగిస్తున్న శ్రీ బండారు దత్తాత్రేయ గారిని అభినందించిన ఉపరాష్ట్రపతి
భిన్నత్వంలో ఏకత్వానికి ప్రతీక అయిన భారతదేశం వివిధ సంస్కృతులు, సంప్రదాయాలు, అచార వ్యవహారాలకు ప్రతీక అని... అందులో ఆత్మీయత, గౌరవం, ప్రేమాభిమానాల సంగమమే అలయ్-బలయ్ కార్యక్రమం అని గౌరవ ఉపరాష్ట్రపతి శ్రీ ముప్పవరపు వెంకయ్య నాయుడు గారు తెలిపారు. హర్యానా గవర్నర్ శ్రీ బండారు దత్తాత్రేయ గారు హైదరాబాద్ నక్లెస్ రోడ్ లోని జల్ విహార్ లో నిర్వహించిన అలయ్ – బలయ్ కార్యక్రమంలో ఉపరాష్ట్రపతి ముఖ్య అతిథిగా పాల్గొన్నారు. భారతదేశ సంస్కృతి సంప్రదాయాలు – ఆచార వ్యవహారాలకు సంబంధించిన కార్యక్రమాల్లో పాల్గొనడం తనకు ఎంతో ఉత్సాహాన్ని అందిస్తుందని తెలిపారు.
వేలకొలదీ విదేశీ దండయాత్రలు, మరెన్నో కుట్రలు జరిగినప్పటికీ, ఎన్నో నాగరికతలు కాలగర్భంలో కలసిపోయినా, భారతదేశానికే ప్రత్యేకమైన అస్తిత్వం ఇంకా నిలబడి ఉండడానికి కారణం మన సంస్కృతి సంప్రదాయాల పరిరక్షణేనన్న ఉపరాష్ట్రపతి, అలయ్ – బలయ్ కూడా అలాంటి కార్యక్రమమేనని తెలిపారు. స్వరాజ్య ఉద్యమ సమయంలో ప్రజలందరినీ ఏకం చేసేందుకు వినాయక చవితి ఉత్సవాలకు పిలుపునిచ్చిన శ్రీ బాలగంగాధర్ తిలక్ గారిని గుర్తు చేసుకున్న ఉపరాష్ట్రపతి, అదే స్ఫూర్తితో ప్రజలందరిలో ఏకతా భావాన్ని నింపేందుకు కోవిడ్ సమయాన్ని మినహాయిస్తే 13 ఏళ్ళుగా అలయ్ బలయ్ కార్యక్రమాన్ని నిర్వహిస్తున్న హర్యానా గవర్నర్ శ్రీ బండారు దత్తాత్రేయ గారికి అభినందనలు తెలిపారు.
సమాజాన్ని కుల, ప్రాంత, వర్గాలకు అతీతంగా ఒకచోట చేర్చగలిగే శక్తి సంస్కృతికి ఉందన్న ఉపరాష్ట్రపతి, గతమే గాక వర్తమాన, భవిష్యత్తుల్లోనూ సమాజాన్ని ఏకం చేసేది సంస్కృతే అని చెప్పడంలో ఎలాంటి సందేహం లేదన్నారు. ప్రజలంతా ఒకే చోటకు చేరి మంచి ఆలోచనలు పంచుకున్నప్పుడు ఏదైనా సాధించేందుకు వీలు పడుతుందని, తోటి వారిని ఎలా గౌరవించుకోవాలో అలయ్ – బలయ్ లాంటి కార్యక్రమాలు తెలియజేస్తాయన్నారు. స్వరాజ్య ఉద్యమ సమయంలో సంస్కృతిని విచ్చిన్నం చేసే ప్రయత్నాలు జరిగినా ప్రాణాలను సైతం లెక్క చేయకుండా నాటి మహనీయులు ఆచార వ్యవహారాలను కాపాడుకుని, మనకు అందజేశారని, వారి త్యాగాల ద్వారా మనకు అందిన వారసత్వాన్ని ముందుకు తీసుకెళ్తూ.. మన అస్తిత్వాన్ని కాపాడుకోవాల్సిన బాధ్యత ప్రతి పౌరుడిపై ఉందని ఉపరాష్ట్రపతి సూచించారు. సాంస్కృతిక పునరుజ్జీవనం మనందరి బాధ్యతని ఆయన పేర్కొన్నారు.
తెలంగాణ గవర్నర్ శ్రీమతి తమిళిసై సౌందరరాజన్, హర్యానా గవర్నర్ శ్రీ బండారు దత్తాత్రేయ, హిమాచల్ ప్రదేశ్ గవర్నర్ శ్రీ రాజేంద్ర విశ్వనాథ్ అర్లేకర్, కేంద్ర పర్యాటక సాంస్కృతిక శాఖామాత్యులు శ్రీ జి. కిషన్ రెడ్డి, తెలంగాణ హోం శాఖ మంత్రి శ్రీ మహమ్మద్ మహమూద్ అలీ, సినీనటుడు, జనసేన అధినేత శ్రీ పవన్ కల్యాణ్, ప్రముఖ వైద్యులు శ్రీ నాగేశ్వర రెడ్డి, రెడ్డి ల్యాబ్స్ అధినేత శ్రీ సతీష్ రెడ్డి, భారత్ బయోటెక్ వ్యవస్థాపకులు శ్రీ కృష్ణ యెల్లా, బయోలాజికల్-ఈ మేనేజింగ్ డైరెక్టర్ శ్రీమతి మహిమా దత్లా, తదితరులు ఈ కార్యక్రమంలో పాల్గొన్నారు.
(Visitor Counter : 133
గిరిజన వ్యవహారాల మంత్రిత్వ శాఖ
ఛత్తీస్ఘడ్లో షెడ్యూలు తెగల జాబితాలో సవరణకు కేంద్ర కేబినెట్ ఆమోదం
ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర కేబినెట్, ఛత్తీస్ఘడ్లోని షెడ్యూలు తెగల  జాబితాలో మార్పులు చేసేందుకు వీలుగా రాజ్యాంగ  ఆర్డర్  బిల్లు 2016 ద్వారా అధికారిక సవరణలను తీసుకువచ్చేందుకు రూపొందిన ప్రతిపాదనల కేబినెట్ నోట్కు ఆమోదం తెలిపింది.
ఛత్తీస్ఘడ్ షెడ్యూలు తెగల జాబితాలో ఈ కింద తెలిపిన మార్పులు చేయడం జరుగుతుంది.
1)ఎంట్రీ నెంబర్ 5 లో, భారియా భూమియా తర్వాత, ఈ కింది దానిని చేర్చడం జరుగుతుంది. అది
భూయిన్యా,భూయియాన్, భూయాన్
2)ఎంట్రీ 14 విషయంలో కింది ప్రత్యామ్నాయం చేరుస్తారు.
14. ధన్వార్,ధనుహర్,ధనువార్
3) ఎంట్రీ 32, 33 విషయంలో కింద తెలిపిన ప్రత్యామ్నాయాలను చేరుస్తారు. అవి
32. నగెసియా, నగాసియా, కిసాన్ 33. ఒరాన్,ధంకా,ధన్గడ్
4)ఎంట్రి 41 విషయంలో కింది ప్రత్యామ్నాయం చేరుస్తారు అవి
(41. సవార్, సవర, సౌన్ర సాఓన్రా మరియు ఎంట్రీ 42 తర్వాత కింది ఎంట్రీని చేరుస్తారు. అది 43- భిన్జ్హియా
ఈ చట్టాన్ని రాజ్యాంగ  ఆర్డర్  బిల్లు , 2019 అంటారు. బిల్లు చట్టంగా రూపొందిన తర్వాత ఈ కమ్యూనిటీలకు చెందిన సభ్యులు ఛత్తీస్ఘడ్కు చెందిన సవరించిన షెడ్యూల్డ్ తెగల జాబితాలో సభ్యుడు అవుతారు. దీని ద్వారా వీరు ప్రస్తుత ప్రభుత్వ పథకాల కింద షెడ్యూలు తెగల వారు పొందే ప్రయోజనాలు పొందడానికి వీలు కలుగుతుంది. పోస్ట్ మెట్రిక్ స్కాలర్షిప్, నేషనల్ ఓవర్సీస్ స్కాలర్షిప్, నేషనల్ ఫెలోషిప్, ఉన్నత ప్రమాణాలు కలిగిన విద్య, నేషనల్ షెడ్యూల్డ్ ట్రైబ్స్ ఫైనాన్స్ డవలప్మెంట్ కార్పొరేషన్ నుంచి రాయితీపై రుణాలు పొందే అవకాశం, ఎస్టి బాల బాలికలకు హాస్టల్ సదుపాయం వంటివి ఇలాంటి ప్రధాన పథకాలలో కొన్ని. వీటికి తోడు ప్రభుత్వ విధానాల ప్రకారం విద్యాసంస్థలలో ప్రవేశానికి, ఉద్యోగాలలో రిజర్వేషన్లు పొందడానికి వీరికి అవకాశం ఉంటుంది.
నీతి ఆయోగ్
పాఠశాలల వ్యాప్తంగా ఆవిష్కరణ స్ఫూర్తిని ప్రోత్సహించేందుకు సిజిఐతో అటల్ ఇన్నొవేషన్ మిషన్ భాగస్వామ్యం
దేశవ్యాప్తంగా పాఠశాలల్లో ఆవిష్కరణల స్ఫూర్తిని మరింత పెంచేందుకై నీతి ఆయోగ్లో భాగమైన అటల్ ఇన్నొవేషన్ మిషన్ , సిజిఐ ఇండియాతో స్టేట్మెంట్ ఆఫ్ ఇంటెంట్  మంగళవారం సంతకాలు చేసింది.
ఎయిమ్ కు చెందిన నవీన అటల్ టింకరింగ్ లాబ్ చొరవకు నిరంతర మద్దతునివ్వడంలో భాగంగా, అతిపెద్ద ఐటి, బిజినెస్ కన్సల్టింగ్ సర్వీసుల సంస్థ అయిన సిజిఐ ఎటిల్ పాఠశాలల నుంచి నవీన, సృజనాత్మక కార్మిక శక్తిని విజయవంతంగా సృష్టించేందుకు తన సహకారాన్ని అందిస్తోంది.
ఆవిష్కరణా సంస్కృతిని, వ్యవస్థాపకతను ప్రోత్సహించే భారత ప్రభుత్వ ప్రధాన పథకాలలో ఎఐఎం ఒకటి. భారత దేశ వ్యాప్తంగా 2.5 మిలియన్ల మంది పిల్లలకు ఎటిఎల్ లు అందుబాటులో ఉన్నాయి. విద్యార్ధులకు డూ-ఇట్- యువరసెల్ఫ్ కిట్లను వాడుకునేందుకు వీలుగా పాఠశాలల్లో ఏర్పాటు చేసిన ఆవిష్కరణలకు అనువైన ప్రదేశమే ఎటిఎల్. విద్యార్ధులు అక్కడ అధునాతన సాంకేతిక పరిజ్ఞానాన్ని వినియోగించుకుని సృజనాత్మక ఆవిష్కరణలు చేయడాన్ని నేర్చుకుంటారు.
ఈ ఒప్పందంలో భాగంగా బెంగళూరు, చెన్నై, హైదరాబాద్, ముంబైలలో ఎటిఎల్ లు ఉన్న 100 పాఠశాలలను దత్తత చేసుకునేందుకు సిజిఐ అంగీకరించింది. ఎటిఎల్ల వద్ద విద్యార్ధులు తమ సాంకేతికత అక్షరాస్యతను పెంచుకోవడానికి సిజిఐ వాలెంటీర్లు శిక్షణను, మార్గనిర్దేశనాన్ని చేయడం ద్వారా ఎస్టిఇఎమ్ పరికరాల ద్వారా పనిలో నిమగ్నమై అనుభవాలను పొందేందుకు తోడ్పడతారు.
ఎంపిక చేసిన పాఠశాలల్లో డిజైన్ థింకింగ్, కంప్యుటేషనల్ థింకింగ్, రోబోటిక్్స, కోడింగ్ వంటి అంశాలపై ఉపాధ్యాయులకు శిక్షణా వర్్కషాపులను సిజిఐ నిర్వహిస్తుంది.
అటల్ ఇన్నొవేషన్ మిషన్ డైరెక్టర్ ఆర్ రామన్ మాట్లాడుతూ, ఎఐఎమ్కు సిజిఐకి మధ్య భాగస్వామ్యం ఎటిఎల్ లకు అవసరమని, ఇది ఎటిఎల్ విద్యార్ధులకు, ఉపాధ్యాయులకు కూడా అత్యంత లబ్ధి చేకూరుస్తుందని అభిప్రాయపడ్డారు.
దేశవ్యాప్తంగా 100 ఎటిఎల్ పాఠశాలలను దత్తత తీసుకుని, సాంకేతిక నైపుణ్యం, ప్రావీణ్యంతో సాయపడేందుకు సిజిఐ అంగీకరించింది. దీనితో భారతదేశంలో చోటు చేసుకుంటున్న 4వ పారిశ్రామిక విప్లవంతో ఎటిఎల్ విద్యార్ధులు మరింత అనుసంధానం అయ్యేందుకు ఇది తోడ్పడుతుంది. అలాగే, ఎటిఎల్ ఉపాధ్యాయులలో నవీన ఆలోచనావిధానాన్ని నిర్మించేందుకు, సామర్ధ్య నిర్మాణం కోసం అన్బాక్స్ టింకరింగ్ వర్్కషాపుల సిజిఐ నిర్వహిస్తుందని ఆయన చెప్పారు.
సిజిఐకి చెందిన ఆసియా పసిఫిక్ గ్లోబల్ డెలివరీ సెంటర్స్ ఫర్ ఎక్సలెన్్స అధ్యక్షుడు మట్టక్కల్ మాట్లాడుతూ, ఎస్టిఇఎమ్ ద్వారా మన విద్యార్ధులను విద్యావంతులను, శక్తివంతులను చేసేందుకు సిజిఐ కట్టుబడి ఉందని అన్నారు. ఆవిష్కరణ, సృజనాత్మకకు ప్రేరణను ఇస్తూ, భవిష్యత్ డిజిటల్ కార్మిక శక్తిని కలిసి నిర్మించే కృషిలో నీతి ఆయోగ్తో భాగస్వామ్యం కలిగి ఉన్నందుకు ఎంతో సంతోషంగా ఉందని ఆయన అన్నారు.
దేశంలోని ప్రధాన నగరాలలో 14,000 మంది కన్సల్టెంట్లను సిజిఐ కలిగి ఉంది. ప్రపంచవ్యాప్తంగా ఉన్న క్లైంట్లకు అంతర్జాతీయ బట్వాడాలో తోడ్పడుతూ, సన్నిహిత భాగస్వామ్యాన్ని, జవాబుదారీ తనాన్ని, సరళతను, ఉన్నతమైన సేవలను, ముఖ్యంగా ఆశించిన వాణిజ్య ఫలితాలను వీరు ఇస్తారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
పరిశుభ్రత, సుపరిపాలన కోసం ప్రత్యేక ప్రచారం 2.0 నిర్వహించిన మత్స్య శాఖ
రికార్డ్ మేనేజ్మెంట్, పరిశుభ్రత , ఆఫీస్ స్క్రాప్ తొలగించడం, నిబంధనలను సడలించడం/స్థలాన్ని ఖాళీ చేసే ప్రక్రియలు మొదలైన లక్ష్యంతో ప్రత్యేక ప్రచారం 2.0 నిర్వహించింది మత్స్య శాఖ. ఆ శాఖలో స్వయంప్రతిపత్త సంస్థలైన కోస్టల్ ఆక్వాకల్చర్ అథారిటీ , నేషనల్ ఫిషరీస్ డెవలప్మెంట్ బోర్డ్ , దాని సంస్థలు నేషనల్ ఇన్స్టిట్యూట్ ఆఫ్ ఫిషరీస్ పోస్ట్ హార్వెస్ట్ టెక్నాలజీ అండ్ ట్రైనింగ్ , సెంట్రల్ ఇన్స్టిట్యూట్ ఆఫ్ ఫిషరీస్ నాటికల్ అండ్ ఇంజనీరింగ్ ట్రైనింగ్ , ఫిషరీ సర్వే ఆఫ్ ఇండియా , సెంట్రల్ ఇన్స్టిట్యూట్ ఆఫ్ కోస్టల్ ఇంజనీరింగ్ ఫర్ ఫిషరీస్  ఈ కార్యక్రమాలను చేపట్టాయి. క్యాంపెయిన్ చేపట్టడానికి డిఓఎఫ్ కింద సబార్డినేట్లు, అనుబంధ కార్యాలయాల నుండి మొత్తం 15ప్రదేశాలను లు గుర్తించారు.
మత్స్యశాఖ, అన్ని సబార్డినేట్లు, అనుబంధ కార్యాలయాలతో పాటు వివిధ కార్యక్రమాల ద్వారా ప్రచారంలో చురుకుగా పాల్గొన్నారు. దేశంలోని వివిధ తీర ప్రాంతాల్లోని మత్స్యశాఖ అన్ని విభాగాలు/డివిజన్/హాల్/రికార్డ్ రూమ్, సబార్డినేట్ & అటాచ్డ్ కార్యాలయాల స్థలాల తనిఖీ/సందర్శన చేపట్టారు. ప్రచార సమయంలో, ఆ శాఖ సహాయ మంత్రి డాక్టర్ ఎల్ మురుగన్ 21 అక్టోబర్ 2022న చెన్నైలోని జోనల్ కార్యాలయాల్లో రెండు ప్రదేశాలను సందర్శించారు. పురోగతిని సమగ్ర పద్ధతిలో సమీక్షించారు. ఎఫ్ఎస్ఐ, సీఐఎఫ్ఎన్ఈటి జోనల్ కార్యాలయాలు సాధించిన పురోగతి విజయాల పరిశీలన కోసం 20 అక్టోబర్ 2022న వైజాగ్లోని మత్స్య శాఖ కార్యదర్శి మూడు ప్రదేశాలను సందర్శించారు. 26 అక్టోబర్ 2022న న్యూ ఢిల్లీ కార్యాలయాన్ని తనిఖీ చేశారు. 'క్లీన్ డెస్క్, క్లీన్ సెక్షన్, క్లీన్ కారిడర్స్పై దృష్టి పెట్టారు 'ప్రత్యేక ప్రచారం 2.0'. జెఎస్  కొచ్చి కార్యాలయాన్ని 29 అక్టోబర్ 2022న సందర్శించగా, జెఎస్  తనిఖీ కోసం ఎన్ఎఫ్డిబి , హైదరాబాద్ కార్యాలయాన్ని సందర్శించారు.
ప్రచారంపై దృష్టి కేంద్రీకరించడానికి, అవగాహనను వ్యాప్తి చేయడానికి, వ్యాప్తిని మెరుగుపరచడానికి, 40 సోషల్ మీడియా పోస్ట్లను ట్విట్టర్, ఇన్స్టాగ్రామ్, ఫేస్బుక్ పేజీ, లింక్డ్ఇన్ వంటి ప్లాట్ఫారమ్లలో డిఓఎఫ్ సోషల్ మీడియా బృందం రూపొందించిం అప్లోడ్ చేసింది. @PMOIndia @HMOIndia @DARPG_GoI @swachhbharat @SwachhBharatGov @mygovindia @FisherySurveyOI, డిపార్ట్మెంట్ ఆఫ్ ఫిషరీస్ ఇన్స్టిట్యూషన్స్ మరియు స్టేట్స్/యుటిల సోషల్ మీడియా హ్యాండిల్స్ వంటి వీక్షకుల సంఖ్యను మెరుగుపరచడానికి తగిన ట్యాగ్లు ఉపయోగించారు. స్వచ్ఛత ప్రచారం 2.0లో చేసిన కార్యకలాపాలను ప్రదర్శించడానికి చిన్న వీడియోలు  ప్రదర్శించారు.
"ప్రత్యేక ప్రచారం 2.0" లో భాగంగా అధికారులందరి అంకితభావంతో, 250 ఫైళ్ల పరిశీలన లక్ష్యానికిగాను 550 ఫైళ్లకు పైగా సమీక్షించారు, వాటిలో 290 ఫిజికల్ ఫైల్లు, దాదాపు 77 ఇ-ఫైళ్లు పరిష్కరించి, 43 ఇ-ఫైళ్లు మూసివేశారు. మత్స్యశాఖలో ప్రచారం కారణంగా 250 చదరపు అడుగులకు పైగా స్థలానికి కూడా విముక్తి కలిగింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 202.17 కోట్ల డోసులు  అందించారు
గత 24 గంటల్లో 16,82,390 డోసులు అందించారు
దేశవ్యాప్త క్రియాశీల కేసుల సంఖ్య 1,50,877
మొత్తం కేసుల్లో క్రియాశీల కేసులు 0.34%
ప్రస్తుత రికవరీ రేటు 98.46%
గత 24 గంటల్లో 18,148 మంది కోలుకున్నారు. దీంతో, కోలుకున్నవారి మొత్తం సంఖ్య 4,32,28,670 కు పెరిగింది.
గత 24 గంటల్లో 16,866 కొత్త కేసులు నమోదయ్యాయి.
రోజువారీ పాజిటివిటీ రేటు 7.03%
వారపు పాజిటివిటీ రేటు 4.49%
గత 24 గంటల్లో చేసిన 2,39,751 కొవిడ్ పరీక్షలతో కలిపి ఇప్పటివరకు 87.27 కోట్ల పరీక్షలు చేశారు.
ప్రధాన మంత్రి కార్యాలయం
డాక్టర్ ఇందిరా హృదయేశ్ కన్నుమూత పట్ల సంతాపం తెలిపిన ప్రధాన మంత్రి
డాక్టర్ ఇందిరా హృదయేశ్ కన్నుమూత పట్ల ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
పిఎమ్ఒ ఒక ట్వీట్ లో ‘‘డాక్టర్ ఇందిరా హృదయేశ్ గారు అనేక సాముదాయిక సేవ ప్రయాసల లో అందరి కంటే ముందుభాగాన నిలచారు. ఆమె సమర్థురాలైన శాసనసభ్యురాలు గా తనదైనటువంటి ముద్ర ను వేశారు; అంతే కాదు, పరిపాలన పరమైన ఉత్తమ అనుభవం కూడా ఆమె సొంతం చేసుకొొన్నారు. ఆమె మరణించారని తెలిసి బాధపడ్డాను. ఆమె కుటుంబానికి, ఆమె మద్దతుదారుల కు ఇదే నా సంతాపం. ఓమ్ శాంతి: ప్రధాన మంత్రి @narendramodi’’ అని పేర్కొంది.
రసాయనాలు, ఎరువుల మంత్రిత్వ శాఖ
సిపెట్ కార్యకలాపాలను వీడియో కాన్ఫరెన్సింగ్ ద్వారా సమీక్షించిన మంత్రి శ్రీగౌడ
- ఎంఎస్ఎంఈల వృద్ధికి తోడ్పడటానికి సిపెట్ తన విస్తారమైన నెట్వర్క్ను మరింత ప్రభావితంగా ఉపయోగించాలి: శ్రీ సదానంద గౌడ
'సెంట్రల్ ఇన్స్టిట్యూట్ ఆఫ్ పెట్రో కెమికల్స్ ఇంజినీరింగ్ అండ్ టెక్నాలజీ'  కార్యకలాపాలను కేంద్ర రసాయనాలు మరియు ఎరువుల శాఖ మంత్రి శ్రీ డి. వి. సదానంద గౌడ శుక్రవారం  వీడియో కాన్ఫరెన్సింగ్ ద్వారా సమీక్షించారు. కోవిడ్-19 మహమ్మారి సమయంలో నైపుణ్యం, సాంకేతిక సహాయ సేవలు, పరిశోధనలకు సంబంధించి సిపెట్ చేపట్టిన వివిధ కార్యకలాపాలను ఆ సంస్థ డీజీ మంత్రికి వివరించారు. “ఆత్మ నిర్భర్ భారత్” ప్రభుత్వ మిషన్కు అనుగుణంగా దేశీయ పెట్రోకెమికల్ రంగంలో ఎంఎస్ఎంఈల వృద్ధికి తోడ్పడేలా వివరణాత్మక ప్రణాళికతో.. సిపెట్ తన విస్తారమైన ఖాతాదారుల నెట్వర్క్ను తగిన విధంగా ఉపయోగించుకోవాలని ఈ సమావేశంలో శ్రీ గౌడ సూచించారు.
ఈ సమావేశంలో ఆయన మాట్లాడుతూ కోవిడ్తో పోరాడుతున్న వైద్య నిపుణులకు తగిన ఉపశమం ఇచ్చే విధంగా పీపీఈ కిట్లను అభివృద్ధి చేయాలని సిపెట్ సంస్థ డీజీని ఆయన కోరారు.
సిపెట్ సేవలకు ప్రశంసనీయం..
 సమీర్ కుమార్ బిశ్వాస్, పిపెట్ డీజీ ఫ్రొపెసర్ డాక్టర్ ఎస్.కె.నాయక్తో పాటు ఆ సంస్థ వివిధ విభాగాధిపతులు, వివిధ సిపెట్ కేంద్రాల నుంచి పలువురు డైరెక్టర్లు ఈ సమావేశంలో పాల్గొన్నారు.
కోవిడ్పై పోరులో జాతికి సహాయకారిగా..
వివిధ సిపెట్ కేంద్రాల అధినేతలు మాట్లాడుతూ రాష్ట్ర / కేంద్ర ప్రభుత్వాల డిమాండ్ల మేరకు పీపీఈ కిట్ల క్యారెక్టరైజేషన్ మరియు ధ్రువీకరణకు సంబంధించి తాము చేపడుతున్న పలు కార్యకలాపాల గురించి వివరించారు. కోవిడ్ -19 విజృంభిస్తున్న ప్రస్తుత తరుణంలో దేశానికి సహాయకరంగా ఉండేందుకు గాను అధునాతన మెడికల్ డయాగ్నస్టిక్స్, మౌల్డ్లు మరియు డైయ్లు, శానిటైజర్స్ మొదలైన వాటిపై పరిశోధనలు, అభివృద్ధికి గాను సిపెట్ కేంద్రాలు చేస్తున్న కృషిని వివరించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 14.01 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
14,01,68,415
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 14.01 కోట్లకుపైగా  నిల్వలు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.58 కోట్ల డోసులు  అందించారు
గత 24 గంటల్లో 1,22,555 డోసులు అందించారు
దేశవ్యాప్త క్రియాశీల కేసుల సంఖ్య 20,821
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.77%
గత 24 గంటల్లో 1,892 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,97,072 కు పెరిగింది.
గత 24 గంటల్లో 1,112 కొత్త కేసులు నమోదయ్యాయి.
రోజువారీ పాజిటివిటీ రేటు 0.77%
వారపు పాజిటివిటీ రేటు 1.06%
గత 24 గంటల్లో చేసిన 1,44,491 కొవిడ్ పరీక్షలతో కలిపి ఇప్పటివరకు 90.04 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు 42.15 కోట్లకు పైగా టీకాడోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.60 కోట్ల డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తోంది. ఆ విధంగా సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీక మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది.
|
|
టీకా డోసులు
|
|
)
|
|
సరఫరా చేసినవి
|
|
42,15,43,730
|
|
వాడినవి
|
|
39,55,31,378
|
|
అందుబాటులో ఉన్న నిల్వ
|
|
2,60,12,352
ఇప్పటిదాకా 42.15 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధాతో సహా వాడినది 39,55,31,378 డోసులు. 2.60 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర ఇంకా ఉన్నాయి.
ఈశాన్య ప్రాంత అభివృద్ధి మంత్రిత్వ శాఖ
కేంద్రమంత్రి శ్రీ జి. కిషన్ రెడ్డి మాట్లాడుతూ "ఈశాన్య ప్రాంతం యొక్క మొత్తం సామాజిక-ఆర్థిక అభివృద్ధి వేగవంతం చేయడమే తమ ప్రధాన కార్యక్రమంగా ఉందని" తెలిపారు
అభివృద్ధి కార్యకలాపాలు మరియు ప్రస్తుతం కొనసాగుతున్న ప్రాజెక్టులపై డిఓఎన్ఈఆర్ సీనియర్ అధికారులతో సమీక్షించారు సమీక్షిస్తుంది.
కేంద్ర సాంస్కృతిక, పర్యాటక, ఈశాన్యప్రాంత అభివృద్ధి శాఖ మంత్రి  శ్రీ జి. కిషన్ రెడ్డి ఈశాన్య ప్రాంతంలో జరుగుతున్న వివిధ అభివృద్ధి కార్యకలాపాలు మరియు కార్యక్రమాలను సమీక్షించారు. ఈ రోజు ముగిసిన డోనెర్ రెండు రోజుల సమగ్ర మంత్రివర్గ సమీక్ష సమావేశం తరువాత శ్రీ కిషన్ రెడ్డి "ఈశాన్య ప్రాంతం యొక్క మొత్తం సామాజిక-ఆర్థిక అభివృద్ధి వేగవంతం చేయడమే తమ ప్రధాన కార్యక్రమంగా ఉందని" స్పష్టం చేశారు.
ప్రస్తుతం కొనసాగుతున్న ప్రాజెక్టులన్నింటినీ నిర్ణీత కాలపరిమితిలో పూర్తి చేయాలని శ్రీ కిషన్ రెడ్డి సీనియర్ అధికారులను కోరారు. పెండింగ్లో ఉన్న అన్ని ప్రాజెక్టులను ఇతర మంత్రిత్వ శాఖలతో సరైన సంప్రదింపుల విధానం ద్వారా త్వరగా పరిష్కరించాలని ఆయన అన్నారు.
కార్యదర్శి డోనెర్ డాక్టర్ ఇందర్ జిత్ సింగ్ మరియు సీనియర్ అధికారులు రెండు రోజుల సమీక్షా సమావేశంలో డోనర్ మంత్రిత్వ శాఖ యొక్క అన్ని ప్రాజెక్టులు, పథకాలు మరియు విధానాల గురించి మంత్రికి సమగ్ర ప్రదర్శన ఇచ్చారు.
అంతకుముందు, గురువారం డోనర్ మంత్రిత్వ శాఖ బాధ్యతలు స్వీకరించిన తరువాత శ్రీ రెడ్డి మాట్లాడుతూ " ఈశాన్య ప్రాంతంలో గత ఏడు సంవత్సరాలలో ప్రధాని నరేంద్ర మోదీ నాయకత్వంలో గతంలో ఎప్పుడు జరగని విధంగా నమ్మశక్యం కాని రీతిలో అన్ని రంగాలలో అభివృద్ధి జరిగిందని" అన్నారు. శ్రీ మోదీ మార్గదర్శకత్వంలో ఈ ప్రాంతంలో పెండింగ్లో ఉన్న అన్ని ప్రాజెక్టులను నిర్ణీత గడువులోగా పూర్తి చేయడానికి ప్రయత్నిస్తానని చెప్పారు.
<> <> <> <> <>
(Visitor Counter : 100